POZIV
na sudjelovanje u savjetovanju
sa zainteresiranom javnošću

o

NACRTU  PROGRAMA UNAPRJEĐENJA LOVSTVA NA PODRUČJU OSJEČKO-BARANJSKE ŽUPANIJE ZA RAZDOBLJE 2020. – 2024. GODINE
Program unaprjeđenja lovstva na području Osječko-baranjske županije (u daljnjem tekstu: Program) u razdoblju 2020.- 2024. godine obuhvaća mjere koji će se provoditi tijekom razdoblja važenja Programa, a radi stvaranja uvjeta za nastavak unaprjeđenja stanja u lovstvu u lovištima Osječko-baranjske županije, iz dijela sredstava ostvarenih temeljem članka 31. stavak 4. Zakona o lovstvu.

Donošenjem ovoga Programa kao planskog dokumenta otvaraju se mogućnosti korisnicima potpora za provedbom potrebnih aktivnosti i zahvata u gospodarenju lovištima i s divljači (povećanje brojnog stanja divljači, popravljanje starosne, spolne, dobne i trofejne strukture divljači, popravljanje stanišnih uvjeta za divljač i dr.), kojim se doprinosi razvoju i unaprjeđenju lovstva na području Osječko-baranjske županije (u daljnjem tekstu: Županije).

Slijedom navedenog, budući da je riječ o dokumentu kojim se uređuju pitanja dodjela potpora koje imaju cilj unaprjeđenje lovstva na području Županije, sukladno članku 11. Zakona o pravu na pristup informacijama ("Narodne novine" broj 25/13. i 85/15.) provodi se postupak savjetovanja sa zainteresiranom javnošću. Postupak savjetovanja provest će se, sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09.), stavljanjem Nacrta Programa na internetske stranice Osječko-baranjske županije s mogućnošću sudionika da elektronskom poštom ili u pisanom obliku dostave svoje komentare, primjedbe i prijedloge prema na stranicama raspoloživom obrascu. Postupak savjetovanja provest će se u razdoblju od 11. ožujka do 10. travnja 2019. godine. 

Organizator i nositelj postupka savjetovanja je Upravni odjel za poljoprivredu Osječko-baranjske županije.

Pozivamo vas na sudjelovanje u postupku Savjetovanja, za koju potrebu Vam je na raspolaganju utvrđeni Nacrt Programa i Obrazac sudjelovanja u savjetovanju.

